CELEX: 32009D0856
Language: et
Date: 2009-11-27 00:00:00
Title: 2009/856/EÜ: Komisjoni otsus, 27. november 2009 , millega võetakse vastu rahastamisotsus, mis käsitleb 2010. aastaks kavandatud teavitusmeetmeid, uuringuid ja hindamisi ning otsetoetust, mida antakse Maailma Loomatervishoiu Organisatsioonile määruse (EÜ, Euratom) nr 2342/2002 artikli 168 lõike 1 punkti c alusel

28.11.2009   
            
            
               ET
            
            
               Euroopa Liidu Teataja
            
            
               L 313/126
            
         
      KOMISJONI OTSUS,
   27. november 2009,
   millega võetakse vastu rahastamisotsus, mis käsitleb 2010. aastaks kavandatud teavitusmeetmeid, uuringuid ja hindamisi ning otsetoetust, mida antakse Maailma Loomatervishoiu Organisatsioonile määruse (EÜ, Euratom) nr 2342/2002 artikli 168 lõike 1 punkti c alusel
   (2009/856/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikleid 20, 23 ja 41,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2) (edaspidi „finantsmäärus”), eriti selle artiklit 75,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (3) (edaspidi „rakenduseeskirjad”), eriti selle artiklit 90,
   ning arvestades järgmist:
   
               (1)
            
            
               Otsuses 2009/470/EMÜ on sätestatud ühenduse rahalise toetuse andmise kord konkreetsete veterinaarmeetmete puhul, eelkõige nende meetmete puhul, mis hõlmavad loomatervise, loomade heaolu ja toiduohutuse alast teabepoliitikat, tehnilisi ja teaduslikke meetmeid.
            
         
               (2)
            
            
               Ühendus annab otsuse 2009/470/EÜ artikli 19 kohaselt rahalist toetust teabepoliitika sisseseadmiseks loomatervise, loomade heaolu ja loomse päritoluga toodete toiduohutuse valdkonnas, sh selliste uuringute tegemiseks, mis on vajalikud loomade heaolu käsitlevate õigusaktide ettevalmistamiseks ja väljatöötamiseks.
            
         
               (3)
            
            
               Vastavalt loomade kaitset ja heaolu käsitlevale ühenduse tegevuskavale 2006–2010 (4) tuleks eeskätt tagada, et loomade pidajad, nende käitlejad ja üldsus oleksid paremini kaasatud ning teadlikumad kehtivatest loomade kaitse ja heaolu standarditest, ning algatada ja jätkuvalt toetada loomade heaolu alase teadlikkuse ja konsensuse suurendamisega seotud täiendavaid rahvusvahelisi algatusi. Selleks rakendatakse Euroopa strateegiat loomade heaolu alase teabe edastamiseks nii Euroopas kui ka väljaspool, et selgitada selle abil kodanikele muudatusi loomadega seotud tootmissüsteemides ning loomade rangemate heaolustandarditega kaasnevaid kulusid ja eeldatavat kasu.
            
         
               (4)
            
            
               Komisjoni teatises nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele Euroopa Liidu uue loomatervishoiustrateegia (2007–2013) kohta tunnistatakse kodanike, kodanikuühiskonna organisatsioonide ja ELi institutsioonide (eelkõige komisjoni) vahelise dialoogi tähtsust.
            
         
               (5)
            
            
               Eelnevatel aastatel töötati välja teabevahetusstrateegia, et parandada huvirühmade, organisatsioonide ja ühiskonna kui terviku teadlikkust loomatervisega seotud küsimustest ja loomatervishoiustrateegia põhimõtetest. Seda teabevahetusstrateegiat tuleks jätkuvalt rakendada. 2010. aastal peetava ELi veterinaarianädala raames kavatseb komisjon propageerida eelkõige elusloomade identifitseerimise ja jälgitavuse tähtsust kogu toiduahela ulatuses.
            
         
               (6)
            
            
               Aasta 2011 on nimetatud ülemaailmseks veterinaaria-aastaks ning sellega tähistatakse ühtlasi veterinaariahariduse 250. aastapäeva. Väljatöötamisel on erinevatele sidusrühmadele suunatud teabevahetusstrateegia, mille eesmärk on rõhutada kampaania olulisust ja teavitada sidusrühmi kõnealuse aastapäeva raames korraldatavatest mitmesugustest üritustest.
            
         
               (7)
            
            
               Otsuse 2009/470/EÜ artiklis 41 on sätestatud, et komisjon esitab nõukogule ja parlamendile aruande loomatervise olukorra ning loomahaiguste likvideerimise ja seire programmide rakendamise kulutõhususe kohta.
            
         
               (8)
            
            
               Seetõttu on asjakohane, et ühendus rahastaks 2010. aastal toiduohutuse, loomatervise ja loomade heaolu ning zootehnika valdkonda käsitlevaid uuringuid, mõjuhindamisi ja muud liiki hindamisi ning teabepoliitikat. Kõnealuste meetmete rahastamiseks eraldatav maksimumsumma tuleks kindlaks määrata.
            
         
               (9)
            
            
               Otsuse 2009/470/EÜ artikli 22 kohaselt võib ühendus võtta või aidata liikmesriikidel või rahvusvahelistel organisatsioonidel võtta tehnilisi ja teaduslikke meetmeid, mis on vajalikud ühenduse veterinaaria valdkonna õigusaktide täiendamiseks ning veterinaariahariduse või -koolituse arendamiseks.
            
         
               (10)
            
            
               Maailma Loomatervishoiu Organisatsioon (OIE) on valitsustevaheline organisatsioon, mis vastutab loomatervise parandamise eest kogu maailmas. Maailma Kaubandusorganisatsioon tunnustab Maailma Loomatervishoiu Organisatsiooni referentorganisatsioonina, kes kehtestab loomade ja loomsete saaduste rahvusvahelise kaubanduse standardid.
            
         
               (11)
            
            
               Maailma Loomatervishoiu Organisatsioon korraldas 12.–14. oktoobril 2009 rahvusvahelise konverentsi „Arenev veterinaariaharidus ohutuma maailma nimel”.
            
         
               (12)
            
            
               Selle konverentsi ettekanded aitavad veterinaariaõppeasutuste dekaanidel ja juhatajatel ning maailma mõjukamatel poliitikakujundajatel paremini mõista ühenduse loomatervishoiupoliitikat, hoogustades veterinaariahariduse arengut osalejariikides. Rahalise toetuse andmine Maailma Loomatervishoiu Organisatsioonile rahvusvahelise konverentsi dokumentide levitamiseks on seega kooskõlas ELi eesmärgiga parandada veterinaariaalast olukorda ühenduses.
            
         
               (13)
            
            
               Maailma Loomatervishoiu Organisatsioonil on kavas korraldada suu- ja sõratauditeemaline rahvusvaheline konverents. Konverentsiga toetatakse meetmeid, mis on esitatud komisjoni teatises nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele Euroopa Liidu uue loomatervishoiustrateegia (2007–2013) kohta. Seega on asjakohane, et ühendus toetab seda algatust, et aidata kaasa kõnealust haigust käsitlevate ühenduse õigusaktide täiustamisele. Seepärast peaks ühendus toetama kõnealust Maailma Loomatervishoiu Organisatsiooni algatust.
            
         
               (14)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb ühenduse eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (15)
            
            
               Rakenduseeskirjade artikli 168 lõike 1 punktis c on sätestatud, et toetusi võib anda ilma pakkumiskutseta asutustele, kellel on de facto monopol. Maailma Loomatervishoiu Organisatsioonil on oma sektoris de facto monopol, seega ei ole vaja esitada pakkumiskutset, et võimaldada ühendusel toetada selle organisatsiooni egiidi all peetud konverentsi „Arenev veterinaariaharidus ohutuma maailma nimel” tehniliste ja teadusdokumentide levitamist ning suu- ja sõratauditeemalise rahvusvahelise konverentsi korraldamist.
            
         
               (16)
            
            
               Käesolev rahastamisotsus võib hõlmata ka hilinenud makse eest tasumisele kuuluvat viivist vastavalt rahastamisotsuse artiklile 83 ja rakenduseeskirjade artikli 106 lõikele 5.
            
         
               (17)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   Käesolevaga võetakse vastu teavitustegevuse, uuringute ja hindamiste läbiviimise ning Maailma Loomatervishoiu Organisatsioonile antava otsetoetusega seotud meetmed, mis on sätestatud lisas. Käesolev otsus kujutab endast rahastamisotsust finantsmääruse artikli 75 tähenduses.
   Artikkel 2
   Programmi rakendamiseks käesoleva otsusega ette nähtud toetuse maksimummäär on 3 685 000 eurot, mida rahastatakse järgmisest Euroopa ühenduste 2009. aasta üldeelarve eelarvereast:
   
               —
            
            
               eelarverida 17 04 02 01: 3 685 000 eurot.
            
         Need assigneeringud võivad hõlmata ka hilinenud makse eest tasumisele kuuluvat viivist.
   Artikkel 3
   Maailma Loomatervishoiu Organisatsioonile antakse toetust toetuselepingu alusel ilma pakkumiskutseta, kuna tegemist on valitsustevahelise organisatsiooniga, kes vastutab loomatervishoiu parandamise eest kogu maailmas ja kellel on de facto monopol; toetuse andmise tingimused on esitatud lisatud tööprogrammis.
   
      Brüssel, 27. november 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 155, 18.6.2009, lk 30.
   
      (2)  EÜT L 248, 16.9.2002, lk 1.
   
      (3)  EÜT L 357, 31.12.2002, lk 1.
   
      (4)  KOM(2006) 13 (lõplik).
   
      LISA
      
         NÕUKOGU 25. MAI 2009. AASTA OTSUS 2009/470/EÜ KULUTUSTE KOHTA VETERINAARIA VALDKONNAS, ERITI SELLE ARTIKLID 20, 22, 23 JA 41 – 2010. AASTA TEGEVUSED
      
      1.1.   Sissejuhatus
      
      Programmis on 2010. aastaks ette nähtud kuus rakendusmeedet. Nõukogu 25. mai 2009. aasta otsuses 2009/470/EÜ (kulutuste kohta veterinaaria valdkonnas) sätestatud eesmärkide kohaselt on eelarvetoetus ja tähtsamad meetmed järgmised.
      
                  —
               
               
                  Toetused (otsese tsentraliseeritud täitmise raames) (1.2)
                  
                              —
                           
                           
                              50 000 euro suurune ühenduse rahaline toetus Maailma Loomatervishoiu Organisatsiooni poolt 12.–14. oktoobril 2009 korraldatud rahvusvahelise konverentsi „Arenev veterinaariaharidus ohutuma maailma nimel” dokumentide levitamiseks; ühenduse kaasrahastamine võib moodustada kuni 80 % kõigist abikõlblikest kuludest.
                           
                        
                              —
                           
                           
                              200 000 euro suurune ühenduse rahaline toetus suu- ja sõratauditeemalisele rahvusvahelisele konverentsile, mille Maailma Loomatervishoiu Organisatsioon korraldab 2010. aastal; ühenduse kaasrahastamine võib moodustada kuni 33 % kõigist abikõlblikest kuludest.
                           
                        
            
                  —
               
               
                  Hanked (otsese tsentraliseeritud täitmise raames) (1.3)
                  
                              —
                           
                           
                              Raamlepingu kasutamine, et tellida uuring, mis on vajalik loomatervishoiu olukorda ning loomahaiguste likvideerimise, seire ja tõrjeprogrammide rakendamise kulutõhusust käsitleva aruande lõpetamiseks, maksimaalselt 100 000 eurot.
                           
                        
                              —
                           
                           
                              Raamlepingu kasutamine, et teha teavituskampaania ülemaailmse veterinaaria-aasta 2011 edendamiseks, maksimaalselt 200 000 eurot.
                           
                        
                              —
                           
                           
                              Raamlepingu kasutamine, et avaldada trükiseid ja levitada teavet loomade heaolu strateegia kohta, maksimaalselt 230 000 eurot.
                           
                        
                              —
                           
                           
                              Raamlepingu kasutamine, et avaldada trükiseid ning levitada loomatervise küsimusi ja loomatervishoiu strateegia põhimõtteid selgitavat teavet, maksimaalselt 2 905 000 eurot.
                           
                        
            1.2.   Toetused
      
      1.2.1.   Ühenduse rahaline toetus Maailma Loomatervishoiu Organisatsiooni poolt 12.–14. oktoobril 2009 korraldatud rahvusvahelise konverentsi „Arenev veterinaariaharidus ohutuma maailma nimel” dokumentide levitamiseks
      
      Toetuse andmise kohta sõlmitakse saajaga kirjalik leping.
      
         Õiguslik alus
      
      Otsuse 2009/470/EÜ artikkel 23
      
         Eelarverida
      
      17 04 02 01
      
         Täidetavad eesmärgid ja prognoositud tulemused
      
      Maailma Loomatervishoiu Organisatsioon korraldas 12.–14. oktoobril 2009 ülemaailmse konverentsi „Arenev veterinaariaharidus ohutuma maailma nimel”.
      Selle konverentsi ettekanded aitavad veterinaariaõppeasutuste dekaanidel ja juhatajatel ning maailma mõjukamatel poliitikakujundajatel paremini mõista ühenduse loomatervishoiupoliitikat, hoogustades veterinaariahariduse arengut osalejariikides. Rahalise toetuse andmine Maailma Loomatervishoiu Organisatsioonile rahvusvahelise konverentsi dokumentide levitamiseks on seega kooskõlas ELi eesmärgiga parandada veterinaariaalast olukorda ühenduses.
      
         Rakendusmeetme kirjeldus ja eesmärk
      
      Ühenduse rahaline toetus Maailma Loomatervishoiu Organisatsiooni poolt 12.–14. oktoobril 2009 korraldatud rahvusvahelise konverentsi „Arenev veterinaariaharidus ohutuma maailma nimel” dokumentide levitamiseks.
      
         Rakendamine
      
      Otsene tsentraliseeritud haldamine
      
         Otseleping
      
      Artikli 168 lõike 1 punkt c
      
         Maksimaalne võimalik kaasrahastamise määr
      
      Kuni 80 % abikõlblikest kogukuludest
      1.2.2.   Ühenduse rahaline toetus suu- ja sõratauditeemalisele rahvusvahelisele konverentsile, mille Maailma Loomatervishoiu Organisatsioon korraldab 2010. aastal
      
      Toetuse andmise kohta sõlmitakse saajaga kirjalik leping.
      
         Õiguslik alus
      
      Otsuse 2009/470/EÜ artikkel 23
      
         Eelarverida
      
      17 04 02 01
      
         Täidetavad eesmärgid ja prognoositud tulemused
      
      Maailma Loomatervishoiu Organisatsioonil on kavas korraldada 2010. aastal suu- ja sõratauditeemaline rahvusvaheline konverents. Konverentsiga toetatakse meetmeid, mida on kirjeldatud komisjoni teatises nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele Euroopa Liidu uue loomatervishoiustrateegia (2007–2013) kohta. Seega on asjakohane, et ühendus toetab seda algatust, et saavutada parem kaitse kõnealuse haiguse vastu.
      
         Rakendusmeetme kirjeldus ja eesmärk
      
      Ühendus toetab Maailma Loomatervishoiu Organisatsiooni rahvusvahelise konverentsi korraldamisel.
      
         Rakendamine
      
      Otsene tsentraliseeritud haldamine
      
         Otseleping
      
      Artikli 168 lõike 1 punkt c
      
         Maksimaalne võimalik kaasrahastamise määr
      
      Kuni 33 % rahvusvahelise konverentsi korraldamisega seotud abikõlblikest kogukuludest.
      1.3.   Hanked
      
      Eelarveliste vahendite kogusumma, mis on 2009. eelarveaastal hangeteks ette nähtud, on 3 435 000 eurot.
      1.3.1.   Uuringu tellimine, et aidata kaasa loomatervishoiu olukorda ning loomahaiguste likvideerimise, seire ja tõrjeprogrammide rakendamise kulutõhusust käsitleva aruande lõpuleviimisele
      
      
         Õiguslik alus
      
      Otsuse 2009/470/EÜ artikkel 41
      
         Eelarverida
      
      17 04 02 01
      
         Kavandatud lepingute soovituslik arv ja liik
      
      Üks teenusleping (kasutatakse olemasolevat raamlepingut)
      
         Kavandatud lepingute objekt
      
      Uuringu tegemine otsuse 2009/470/EÜ artiklis 41 nimetatud aruande lõpetamiseks.
      
         Rakendamine
      
      Otsene tsentraliseeritud haldamine
      
         Hankemenetluse alustamise soovituslik ajaline raamistik
      
      
         Erileping
      
      Ühe konkreetse teenuslepingu sõlmimine (2010. aasta esimeses kvartalis) raamlepingu SANCO/2008/01/055 raames
      1.3.2.   Teavituskampaania ülemaailmse veterinaaria-aasta 2011 edendamiseks
      
      
         Õiguslik alus
      
      Otsuse 2009/470/EÜ artikkel 20
      
         Eelarverida
      
      17 04 02 01
      
         Kavandatud lepingute soovituslik arv ja liik
      
      Üks teenusleping (kasutatakse olemasolevat raamlepingut)
      
         Kavandatud lepingute objekt
      
      Valmistada algatuse „Ülemaailmne veterinaaria-aasta 2011” raames ette erinevaid teavitusmeetmeid sisaldav teavituskampaania, et edendada selle aasta vältel ühenduse loomatervishoiupoliitikat.
      
         Rakendamine
      
      Otsene tsentraliseeritud haldamine
      
         Hankemenetluse alustamise soovituslik ajaline raamistik
      
      
         Erileping
      
      Ühe konkreetse teenuslepingu sõlmimine (2010. aasta teises kvartalis) raamlepingu SANCO/2009/A1/005 raames
      1.3.3.   Loomade heaolu strateegiaga seotud trükiste avaldamine ja teabe levitamine
      
      
         Õiguslik alus
      
      Otsuse 2009/470/EÜ artikkel 20
      
         Eelarverida
      
      17 04 02 01
      
         Kavandatud lepingute soovituslik arv ja liik
      
      Maksimaalselt kolm teenuslepingut (kasutatakse olemasolevat raamlepingut)
      
         Kavandatud lepingute objekt
      
      Vastavalt loomade kaitset ja heaolu käsitlevale ühenduse tegevuskavale 2006–2010 on 2010. aastaks ette nähtud järgmised meetmed (kava valdkonnad 4 ja 5):
      
                  —
               
               
                  loomade heaolu käsitleva interaktiivse veebisaidi loomine, et tutvustada loomade heaolu alaseid strateegiaid ja algatusi; saidi sisu ajakohastamine ja haldamine;
               
            
                  —
               
               
                  projekti „Welfare Quality®” jätkamine (http://www.welfarequality.net/everyone). Komisjoni toetatava projekti „Welfare Quality®” eesmärk on töötada välja loomade heaolu näitajad ja parandada selliste loomsete saaduste turustamist, mis on saadud kõrge heaolu tasemega loomadelt;
               
            
                  —
               
               
                  veebisaidi „Farmland” ja sellel esitatud õppevahendite edasiarendamine. Veebisaidile keelte lisamine, samalaadsete projektide kaasamine õppevahendite strateegiasse, üleeuroopalise uuringu tegemine loomade heaolu alaste haridusprogrammide kohta;
               
            
                  —
               
               
                  ürituste/konverentside korraldamine selles valdkonnas;
               
            
                  —
               
               
                  laste joonistusvõistluse korraldamine uue reklaamlogo leidmiseks.
               
            
         Rakendamine
      
      Otsene tsentraliseeritud haldamine
      
         Hankemenetluse alustamise soovituslik ajaline raamistik
      
      
         Erileping
      
      Maksimaalselt kolme konkreetse teenuslepingu sõlmimine (2010. aasta esimeses kvartalis) raamlepingu SANCO/2009/A1/005 raames
      1.3.4.   Trükiste avaldamine ning teabe levitamine, et selgitada loomatervise küsimusi ja loomatervishoiu strateegia põhimõtteid
      
      
         Õiguslik alus
      
      Otsuse 2009/470/EÜ artikkel 20
      
         Eelarverida
      
      17 04 02 01
      
         Kavandatud lepingute soovituslik arv ja liik
      
      Maksimaalselt seitse teenuslepingut (kasutatakse olemasolevat raamlepingut)
      
         Kavandatud lepingute objekt
      
      
                  —
               
               
                  Veterinaarianädal 2010:
                  
                              —
                           
                           
                              kahepäevane konverents Brüsselis kõigi sidusrühmade osalusel;
                           
                        
                              —
                           
                           
                              video- ja trükimaterjalide koostamine, et tutvustada avalikkusele loomade identifitseerimise ja jälgitavuse tähtsust;
                           
                        
                              —
                           
                           
                              ürituste korraldamine liikmesriikides veterinaariaüliõpilastele ja avalikkusele veterinaarianädala raames ning teabematerjalide koostamine, et parandada teadlikkust loomatervise küsimustes, nt ELi loomatervishoiu strateegia, loomade identifitseerimise ja jälgitavuse ning marutaudi teemal.
                           
                        
            
                  —
               
               
                  Ühenduse loomatervishoiu poliitika edendamine loomatervishoiu strateegia kohaselt:
                  
                              —
                           
                           
                              selliste tutvustuskampaaniate pikendamine, mis hõlmavad liikmesriikides ringi sõitvat kampaaniabussi, mis peatub põllumajandusmessidel, veterinaariakonverentsidel, turismilaatadel ja koolides;
                           
                        
                              —
                           
                           
                              lemmikloomapassi käsitlevate avalike trükiste koostamine kõigis ELi keeltes;
                           
                        
                              —
                           
                           
                              marutaudi tõkestamist käsitleva avaliku online-käsiraamatu koostamine; see käsiraamat tuleks tõlkida suurematesse keeltesse.
                           
                        
            
         Rakendamine
      
      Otsene tsentraliseeritud haldamine
      
         Hankemenetluse alustamise soovituslik ajaline raamistik
      
      
         Erileping
      
      Maksimaalselt seitsme konkreetse teenuslepingu sõlmimine (2010. aasta esimeses ja teises kvartalis) raamlepingu SANCO/2009/A1/005 raames